09.10.24 | Fællesspisning i Laden
2024-10-09 18:00 UTC | Laden

02.10.24 | Caféaften i Kulturhus Syd
2024-10-02 19:00 - 21:00
Caféaften i Kulturhus Syd onsdag den 2. oktober kl. 19-21
For at styrke det sociale samvær på Vapnagaard og i Kulturhus Syd vil vi gerne invitere til en hyggelig caféaften. En aften for alle.Der vil blive serveret kaffe, te og snacks. Du kan spille brætspil eller kortspil og få en god snak – og måske lære nye mennesker at kende.Der er ingen tilmelding. Vi glæder os til at se nye og velkendte ansigter.Har du spørgsmål eller har du brug for mere information er du velkommen til at kontakte Jonna på tlf. 6089 1067.Vi ser frem til en hyggelig aften!

15.09.24 | Beboernes årsmøde i Laden
2024-09-15 09:00 | Laden
Mød op til årsmødet – det årlige afdelingsmøde for afdeling 24, Vapnagaard – og brug din stemme.
Indkaldelse og den endelige pakke, årsmødehæftet, er for første gang blevet udsendt digitalt – på mail.
Har Boliggården ikke din mailadresse? Så kan du i stedet hente et printet årsmødehæfte på driftskontoret. Det er alle beboere velkomne til.
Hæftet kan også downloades her: Afd. 24 – Endelig pakke årsmøde 2024
Årsmødet afholdes i Laden, Gl. Vapnagaard, søndag den 15. september kl. 9.00.
Der er adgangskontrol ved indgangen, så husk dit sygesikringsbevis. Der udleveres to stemmesedler til hver husstand.
Læs mere her, hvor du også kan finde referater fra tidligere årsmøder.
Vel mødt!

08.09.24 | Børnenes Dag i Vapnagaard
2024-09-08 11:00 - 14:00 | Pladsen foran Servicecentret, Hovmarken 7, Helsingør, 3000, Denmark

04.09.24 | Sensommer-fællesspisning i Laden
2024-09-04 18:00 | Laden

31.07.24 | Tusind års legekultur for børn og voksne
2024-07-31 14:30 - 17:00 | Kulturhus Syd
Levende legekultur – PASSAGE Festival i Vapnagaard og Kulturhus Syd
Oplev tusind års legekultur for børn og voksne onsdag den 31. juli kl. 14.30-17.00

Gerlev Legepark skaber et legeområde med en masse forskellige spil fra hele Europa, som alle er minimum 100 år gamle.
Fra velkendte og hyggelige hyggelige kaste- og keglespil til de mere intense spil, hvor det gælder om at være hurtig og præcis på aftrækkeren.

Legeparkens dygtige og legesyge instruktører beskriver spillenes regler og udførsel, og fortæller samtidig lidt om spillenes historie, så det er nemt at gå til for legelystne i alle aldre.

Så kom og prøv kræfter med Pirkentavl, Frøsnapper, Hammerspil eller et af de mange andre spil der har underholdt folk og fæ i århundreder.

31.07.24 | PASSAGE Festival i Vapnagaard
2024-07-31 | Kulturhus Syd
Gadeteater i verdensklasse
Der afholdes PASSAGE Festival fra den 29. juli – 3. august 2024 i hele Helsingør.
Det internationale gadeteater kommer til Vapnagaard og Kulturhus Syd den 31. juli, hvor der er en hel masse spændende på programmet.
Læs hele programmet her og eller se på Kulturhus Syds facebookside.

26.07.24 | Få vejet og leget
2024-07-26 10:00 - 12:00 | Kulturhus Syd
Småbørnscafeen holder åben i juli måned, dog med et lidt andet set up end normalt.
Mød op i Kulturhus Syd med dit barn 0-3 år til “Få vejet og leget”
Sundhedsplejerskerne åbner op kl. 10.00.

19.07.24 | Få vejet og leget
2024-07-19 10:00 - 12:00 | Kulturhus Syd

17.07.24 | Familietur til Bakken
2024-07-17 10:00
Familietur til Bakken onsdag den 17. juli – Husk at købe billetter (først til mølle!)

10.07.24 | Kreative sommerdage for børn i Kulturhus Syd
2024-07-10 11:00 - 14:00 | Kulturhus Syd
Kære alle børn i Vapnagaard
Vil du lave noget sjovt og kreativt i din sommerferie? Så skal du (eller din mor eller far) læse videre her:
Kreativ Sommerferie Camp for børn i Kulturhus Syd. Leg med lys, former og farver. Lav din egen lanterne. Undersøg lysets magi og skab former med lag på lag. Vi klipper, limer og bygger i folie, papir og metal. Alle kan være med.
Du kan være kreativ alle tre dage i træk fra kl. 11-14 – og du er også velkommen til at være med en enkelt dag eller to.
Mandag den 8. juli: Vi laver farverige og magiske mønstre med akvarelfarver (vandfarver) og forvandler dem til nye former. Vi klipper, limer og arbejder med vand, farver og pensler.
Tirsdag den 9. juli: Kom og vær med til at undersøge lysets magi når vi arbejder med gennemsigtige folier i forskellige farver. Vi arbejder i lag på lag og skaber nye former og farver. Vi klipper, limer og tegner.
Onsdag den 10. juli: Vi laver eksperimenter med materialer og deres gennemsigtighed, måske kan solen hjælpe os. Du laver din egen lanterne, som du får med hjem.
Undervisere: Serine og Lene
Tid og Sted: Mandag den 8. juli, tirsdag den 9. juli og onsdag den 10. juli i Kulturhus Syd, Hovmarken 7, 3000 Helsingør.
Pris: Det er gratis at deltage.
Tilmelding: Du skal huske at tilmelde dig hos Anette på mobil: 25313610, mail: ajc03@helsingor.dk eller Messenger: Anette Kulturhus Syd. Der er begrænset antal pladser.
Arrangører: Vapnagaard og Kulturhus Syd

09.07.24 | Kreative sommerdage for børn i Kulturhus Syd
2024-07-09 11:00 - 14:00 | Kulturhus Syd

08.07.24 | Kreative sommerdage for børn i Kulturhus Syd
2024-07-08 11:00 - 14:00 | Kulturhus Syd

25.06.24 I Borgmesterkontoret rykker til Kulturhus Syd
2024-06-25 15:30 - 17:30 | Kulturhus Syd
Kom og mød vores borgmester, Benedikte Kiær.
Helsingørs borgmester besøger Kulturhus Syd i Vapnagaard den 25. juni kl. 15.30-17.30.

Har du et synspunkt eller et forslag, som du gerne vil vende, så kom endelig forbi til en snak og en kop kaffe.

Vi glæder os til at få besøg af borgmesteren i Kulturhus Syd – og håber, at du vil benytte muligheden for at gå i dialog med hende om det, der optager dig.

23.06.24 | Bydelsfest og Skt. Hans bål
2024-06-23 13:00 - 17:00 | Pladsen foran Servicecentret, Hovmarken 7, Helsingør, 3000, Denmark

15.06.24 | Streetfestival i Multiparken
2024-06-15 15:00 - 18:00
Kom med til STREETFESTIVAL i MultiparkenLørdag den 15. juni kl. 15-18

// workshops // Streetfodbold // skate // DJ// konkurrencer // mad & krea // Streetfestivalen er for alle.

PROGRAM14:00: Skriv dig op til Mesterskaberne i Streetfodbold15:00: Helsingør Mesterskaberne i Streetfodbold15:00: Skate Workshop med konkurrencer15:00 – 16:15 Graffiti Workshop 1 – tilmeld dig på events.ungdomsskolen.com16:45 – 18:00 Graffiti Workshop 2 – tilmeld dig på events.ungdomsskolen.com

Hele eftermiddagen er der:· Mad & snacks i Streetfood hjørnet· Krea-bord· Ansigtsmaling· DJ-Dominic og nye DJ talenter· Pannahouse

Arrangeret af Ungdomsskolen, Sammen om hinanden og Helsingørs boligsociale helhedsplan.

12.06.24 | Sommerens sidste fællesspisning i Laden
2024-06-12 18:00 | Laden

04.06.24 | Familiemiddag i Laden
2024-06-04 17:00 - 19:00 | Laden

25.05.24 | Motionsløb gennem Vapnagaard
2024-05-25
Tilmeld dig Har du set det?-løbet lørdag den 25. maj – der er rabat til Vapnagaards beboere
Deltagerne kommer igennem Helsingørs hyggelige boligområder – bl.a. Vapnagaard, hvis du vælger løberuten på 12 km – skønne naturperler og hemmelige steder. Der vil være særlige oplevelser undervejs.
Løbet er for ALLE uanset alder og fysik. Har du aldrig været med til et løb før, så er det her den oplagte mulighed. Du kan både gå og løbe på blå og grøn rute på hhv. 6 og 2 km.
Se meget mere – og meld dig til – på løbets hjemmeside: www.hardusetdet.dk eller klik her.
HUSK at du som beboer i Vapnagaard får rabat på billetprisen – find rabatkoden i bladet Tagryggen, som du har modtaget i din postkasse.

16.04.24 | Livestreaming om menneskedyret Homo sapiens
2024-04-16 19:00 - 21:00
Livestreaming fra Aarhus Universitet – på storskærm i Kulturhus Syd den 16. april kl. 19-21
Professor i sansefysiologi Peter Teglberg Madsen vil fortælle om menneskedyret Homo sapiens og hvordan vi er et tilfældigt resultat af en broget evolutionsproces og er en anatomisk rodebunke med lån af organer fra vores tidlige forfædre. Hør eksempler på at vores adfærd i høj grad er styret af menneskedyrets biologi og forhistorie og ikke vores frie vilje alene.
(Foredraget er en opdateret udgave af foredraget med samme titel fra foråret 2018).
Sprog: dansk
Fri entré, ingen tilmelding.
Spørgsmål kontakt, Anette:
mail: ajc03@helsingor.dk
Mobil: 2531 3610
Messenger: Anette Kulturhus Syd
Se flere livestreaming aftener på Kulturhus Syds facebookside

20.03.24 | "Hvor taler du flot dansk!" med Abdel Aziz Mahmoud
2024-03-20 19:00 - 22:00 | Kulturhus Syd
“Hvor taler du flot dansk!” er et foredrag af med Abdel Aziz Mahmoud – i Kulturhus Syd den 20. marts kl. 19-22.
Det er gratis at deltage, men vi har brug for, at du tilmelder dig via dette link:
https://facebook.com/events/s/gratis-foredrag-hvor-taler-du-/[REDACTED]/
Vi er glade for at præsentere et eksklusivt foredrag med Abdel Aziz Mahmoud, prisbelønnet forfatter og formidler, der vil tage os med på en tankevækkende rejse gennem sprog, kultur og integration i Danmark.
Et foredrag om Abdels personlige erfaringer
“Hvor taler du flot dansk!” er ikke blot et foredrag, men en dybdegående udforskning af Abdel Aziz Mahmouds personlige erfaringer med at navigere i det danske samfund som en dansk-palæstinensisk forfatter og debattør. Han vil dele indsigter om sprogudvikling, kulturel mangfoldighed og de udfordringer, han har mødt på sin rejse.
Arrangeret af Frivillignet Helsingør, en forening med over 10 års erfaring i at støtte flygtninge, der kommer til vores kommune.
Alle er velkomne til at deltage! Vi opfordrer dig til at invitere venner, familie og naboer til denne unikke mulighed for at lære og blive inspireret.
Vi vil så gerne vide hvor mange der kommer, så tilmeld dig på denne her begivenhed, tak.
Kom og vær en del af en aften fyldt med indsigt og refleksion.
For mere information om Abdel Aziz Mahmoud og en forsmag på, hvad foredraget vil indeholde, besøg Athenas – https://www.athenas.dk/abdel-aziz-mahmoud-foredrag.htm
På gensyn!
Mange hilsner
Bestyrelsen – Frivillignet Helsingør

13.03.24 | Oplæg om familier med afasi
2024-03-13 10:00 - 15:00 | Kulturhus Syd
Invitation i hjerneugen 2023 i Kulturhus Syd – spændende og personlige oplæg!
Prisen er 100 kr. og inkluderer kaffe/te, frokost og eftermiddagskaffe med kage.
Der er først til mølle, tilmelding og betaling her: https://hjsfhelsingor.nemtilmeld.dk/15/
Det er med stor glæde at vi kan invitere de to oplægsholdere onsdag 13 marts 2024 kl. 10-15.
Kom og lyt til Andrea
“Jeg er en ung pige på 18 år, jeg er pårørende til min mor. Min mor fik sin første blodprop i hjerne, da jeg var knap 5 år, siden hen har hun fået mange flere. At være pårørende til en person med en hjerneskade kan være svært og man oplever det i forskellige stadier af livet. Som barn kan det være svært at forstå og håndtere de udfordringer, ens forældre står overfor, og man kan føle sig magtesløs eller forvirret over situationen. Som ung kan man måske føle et større pres for at tage ansvar eller støtte ens forældre, og håndtere de almindelige udfordringer, der følger med teenageårene. Som voksen kan man stadig blive påvirket af ens forældres helbredsmæssige problemer, både følelsesmæssigt og praktisk, især hvis man også har sit eget liv at jonglere med, såsom karriere, familie osv.”
Kom og lyt til Jytte
Oplægsholderen: Jytte Isaksen har en baggrund som audiologopæd og har en ph.d. indenfor afasirehabilitering. Hun er lektor på Syddansk Universitet, hvor hun underviser kommende audiologopæder og forsker i afasi. Forskningen handler i høj grad om kommunikation med mennesker med afasi, samt hvordan afasi påvirker ikke bare den ramte men også omgivelserne. Jeg ser frem til at holde oplægget for jer i Helsingør og tror, at der er noget for både mennesker med hjerneskade, pårørende, fagpersoner og andre interesserede.
Familier med afasi
Når en person får afasi, bliver omgivelserne også ramt, det være sig familie, venner og andre nære relationer. Afasien ændrer kommunikationen og gør det svært at være familie som før med de samme roller, rutiner og relationer. Dette oplæg vil fokusere på et forskningsprojekt fra 2022-2023, hvor familier med afasis behov er blevet afdækket. Desuden er mennesker med afasi, pårørende, fagpersoner og patientforeninger blevet inddraget i arbejdet med at skabe et idékatalog med løsninger, som kan imødekomme nogle af familiernes mange behov. Projektet har forsøgt at se på behov på forskellige tidspunkter i livet med afasi – ved indlæggelse, efter hjemkomst og senere.
Program
10-10.15 Velkomst og lidt praktisk information
10.15-12 Andrea Rindom Pedersen fortæller om, hvordan det er at være barn og have en mor som får en hjerneskade
Vi holder pauser og det bliver også tid til at stille spørgsmål til Andrea.
12.00-13-00 Frokost, snak og socialt samvær (Vi har ikke et hvilerum, men vi laver et hvilehjørne for dem som har behov for det.)
13.00-15.00 Oplæg med Jytte Isaksen
Vi holder pauser og får eftermiddagskaffe/te med kage og også her bliver der rig mulighed for at stille spørgsmål til Jytte.

13.03.24 | Fællesspisning i Laden
2024-03-13 08:00 - 18:00 | Laden
Husk tilmelding senest 8. marts eller til der er udsolgt.

05.03.24 I Middag for kvinder
2024-03-05 18:00 - 20:00 | Kulturhus Syd

24.02.24 | MGP i Laden
2024-02-24 18:30 - 21:00 | Laden
MGP i Laden lørdag den 24. februar 2024 kl. 18.30 – HUSK TILMELDING

23.02.24 | Kom til rytmik i Småbørnscaféen
2024-02-23 10:00 | Kulturhus Syd
Småbørnscaféen holder til i Kulturhus Syd hver fredag fra kl. 9.30-12.00. Her er der kaffe på kanden, lune rundstykker og masser af legetøj. Forældre og børn 0-3 år er velkomne i småbørnscaféen.
Denne fredag kommer Ida fra TeamGym kl. 10.00 og laver rytmik med børn og babyer.

14.02.24 | Fællesspisning i Laden
2024-02-14 18:00 | Laden

12.02.24 | Vinterferie i Kulturhus Syd
2024-02-12 11:00 - 14:00 | Kulturhus Syd
Vinterferie i Kulturhus Syd
I vinterferien – mandag, tirsdag og onsdag – er alle børn velkomne i Kulturhus Syd.
Mandag d. 10. februar kl. 11.00-14.00
Mandag, vi gør klar til at flyve ud i rummet. Kom og byg dit eget rumvæsen. Vi bygger i forskellige materialer, stof og metal.
Tirsdag d. 11. februar kl. 11.00-14.00
Tirsdag skal vi tegne og trykke vores eget univers med planeter og stjerner.
Onsdag d. 12. februar kl. 11.00-14.00
Onsdag skal vi gå på opdagelse på planeten. Hvordan ser der ud? Vi former, støber og laver overflader.
Serine Sinding Yde og Lene Refsgaard står for undervisningen.
Der er noget at glæde sig til.
Det er gratis at deltage.
Du må meget gerne melde din ankomst til Anette, så hun ved, hvor mange lækkerier der skal indkøbes til vinterferiehyggen.
SMS: 2531 3610
Mail: ajc03@helsingor.dk
Messenger: Anette, Kulturhus Syd
Det vil være en god idé at have en lille madpakke med.
Voksne er naturligvis også altid velkomne.

11.02.24 | Fastelavn – UDSOLGT
2024-02-11 14:00 - 16:00 | Kulturhus Syd
Der er fastelavn i Laden søndag den 11. februar

11.02.24 | Vinterferie i Kulturhus Syd
2024-02-11 11:00 - 14:00 | Kulturhus Syd
